કરજણ નદીના કિનારા પાસે એરપોર્ટ ઓથોરિટી ઓફ ઈન્ડિયાએ ૪૭ હેકટરની જમીનની પસંદગી એર ફલાઈટ માટે પસંદ કરી છે. જે ફલાઈટમાં ૮૦ લોકો બેસીને કેવડિયા કોલોની સુધી આવી શકશે. નર્મદા જિલ્લા કલેકટર આર. એસ. નિનામાએ કહ્યું હતું કે, પ્રવાસન વિભાગના પ્રિન્સિપાલ સેક્રેટરી એસ. જે. હૈદર અને સિવિલ એવિએશન મંત્રાલયના ઉચ્ચ અધિકારીઓએ શનિવારે કરજણ નદી કિનારના વિસ્તારની એરપોર્ટ બાબતે મુલાકાત લીધી હતી. આ જમીન પર એર કનેકિટવિટી માટેની તૈયારીઓ શરૂ થઈ ચૂકી છે.